ዝብል ነገር ምፍላጥ ኣይከኣልን። ናይ ህወሓት ሓሳብ ሒዝካ እንተዘይከይድካ እኮ፡ ጠላም፣ ባንዳ'ዮም ዝብሉኻ፤ ሃፊፋ ዝነበረት 'ባንዳ' እትብል ቃል መጺኦም ከም ብሓድሽ ዘልዓሉዋ'ኮ ንሳቶም'ዮም" ክብል ይነቅፍ። “ነዚ ድየ ተጋዲለ?” በዓልቲ ዲግሪ ሸያጢት ቆሎ ተጋዳሊት ህወሓት ህወሓት ንስለ ውልቃዊ ረብሕኡ 'ናይ ፍርሒ' ስነ ልቦና ኣብ ትግራይ ክፍጠር ይገብር ኣሎ ዝብል ሕድሮም፡ ኣብ ማእኸል ሃገር ብዝተፈጥረ ፖለቲካዊ ኩነታት ጉልባብ ገይሩ እታ ክልል ምስታ ሃገር ሓደ ኮይና እትኸደሉ ዘኽእል ዕድላት የመናምን ከይህሉ ይሰግእ ይብል። "ኣብዛ ሃገር ናይ እማን ድዩ ኩሉ ኣቕኒዑ ንተጋሩ ክብደለና ደልዩ ወይስ ንሓደ ገዛኢ ፓርቲ ዝነበረ'ዩ ዝጻባእ ዘሎ ክንጽር ኣለዎ። ህወሓት ናብ ጴጥሮስ ክነእቱ ህዝቢ ትግራይ ኣይሕለፎ ኣይኮነን፤ ግን ጸላኢ መጺኡና፣ ተኸቢብና ዝብሉ ነገራት እናተጠቐምኻ ዝመጽእ ለውጢ ኮነ ዝፍጠር ሓድነት የለን"። ብወገነይ ኣብ ልዕሊ ህወሓት "ዝኾነ ዓይነት ቂምታ የብለይን" ዝብል ሕድሮም፡ የግዳስ ህወሓት ኣካይድኡ የዕሪ ይብል። "ህዝቢ ብሰንኪ ህወሓት ዘይበልዐ በሊዑ፣ እናጸምአ ረውዩ ተባሂሉን ተጸሊኡን። ንዓና ንተጋሩ ከጥፍእ ዝኽእል ኣካል መጺኡ እንተተባሂሉ፡ ገዛና ብሓባር ኢና ንሕሉ። ግን ንሕና ካብ ዝባንኩም እንተወሪድና፡ ንሕና እንተዘይመሪሕናኩም ጸላኢ ኣለኩም ዝብል ስብከት ጠጠው ክብል ኣለዎ" ኢሉ። ህወሓት ኣብዚ ጉዳይ እንታይ ርኢይቶ ይህልዎ?
